Coba ceritain soal Yamaha YZF-R1 dalam bahasa melayu

Yamaha YZF-R1 diperkenalkan pada tahun 1998 sebagai motosikal sport generasi ketiga Yamaha.

Bermula dengan FZR1000 pada tahun 1987, Yamaha menjadi perintis kepada beberapa inovasi kejuruteraan termasuklah kerangka aluminium "DeltaBox", teknologi masukan dan ekzos termasuklah penggunaan 5 injap sesilinder serta injap kuasa ekzos EXUP. Keluaran kuasa enjin yang boleh dimanfaatkan meningkat dengan dramatik sepanjang seluruh banjaran RPM serta menampilkan salah satu lengkuk kuasa paling sekata pada sesebuah motosikal. Kerangka aluminium Deltabox adalah sangat ringan dan tegar berbanding kerangka keluli dan kedua-dua pengendalian serta kuasa membrek juga diperbaharui berbanding kerangka buaian keluli gaya lama. Pembaharuan yang dilakukan menjadikan FZR1000 sebagai "tour de force" serta telah diundi sebagai "motosikal terbaik sepanjang dekad" bagi ramai pengkritik yang mendapati kemampuannya di kedua-dua jalan raya dan jalan tanah merah.

Untuk empat tahun berikutnya Yamaha menikmati peningkatan jualan serta kejayaan di dalam perlumbaan, namun pada tahun 1992 Honda memperkenalkan CBR900RR Fireblade yang merupakan "perkahwinan" antara kerangka motosikal 600cc dengan enjin 750cc yang dikorek semula. Walaupun motosikal Fireblade tidaklah sebegitu berkuasa seperti FZR1000, namun ia lebih ringan serta lebih pendek, menjadikannya lebih mudah untuk dikendalikan. Yamaha mengambil masa empat tahun untuk menyedari perubahan berat dan kuasa yang ketara yang diperkenalkan pada YZF1000R "ThunderAce". Sungguhpun demikian, YZF1000R yang diasaskan dengan enjin Genesis asal yang dicondongkan sedikit ke hadapan menjadikan tapak rodanya lebih panjang daripada Fireblade.